**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO jungtinės veiklos (partnerystės) sutartIMS**

2019 m. spalio 31 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Plungės rajono savivaldybės sudaromų sutarčių rengimo ir pasirašymo tvarkos aprašo, patvirtinto Plungės rajono savivaldybės tarybos 2011 m. rugsėjo 29 sprendimu Nr. T1-225, 8.15 punktu, Plungės rajono savivaldybės taryba nusprendžia:

1. Pritarti pridedamoms Jungtinės veiklos (partnerystės) sutartims:

1. 1. tarp Plungės rajono savivaldybės administracijos, Plungės vyskupo Motiejaus Valančiaus pradinės mokyklos ir VšĮ „Vaikų ugdymas“;

1. 2. tarp Plungės rajono savivaldybės administracijos, Plungės Senamiesčio mokyklos ir VšĮ „Vaikų ugdymas“.

2. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją pasirašyti sprendimo 1 punkte nurodytas Jungtinės veiklos (partnerystės) sutartis.

Savivaldybės meras

SUDERINTA:

Administracijos direktorius M. Kaunas

Kalbos tvarkytojas A. Eidukaitis

Juridinio ir personalo administravimo skyriaus vedėjas V. Tumas

Sprendimą rengė Švietimo, kultūros ir sporto skyriaus vedėjas G. Rimeikis

PRITARTA

Plungės rajono savivaldybės

tarybos 2019 m. spalio 31 d.

 sprendimu Nr. T1-

JUNGTINĖS VEIKLOS (PARTNERYSTĖS) SUTARTIS

2019 m. .......................................... d.

Plungė

Mes, viešoji įstaiga „Vaikų ugdymas“ (toliau – Projekto vykdytojas**)**, atstovaujama vadovės Sigitos Burvytės, veikiančios pagal įstaigos nuostatus, Plungės vyskupo Motiejaus Valančiaus pradinė mokykla, atstovaujama direktorės Vidos Turskytės, veikiančios pagal įstaigos nuostatus, ir Plungės rajono savivaldybės administracija, atstovaujama Administracijos direktoriaus Mindaugo Kauno, veikiančio pagal Plungės rajono savivaldybės tarybos 2019 m. lapkričio 31 d. įgaliojimą Nr. ........, (toliau – Partneriai), toliau kartu vadinami Šalimis, sudarėme šią Jungtinės veiklos sutartį (toliau – Sutartis) bendriems tikslams pasiekti.

**1. SUTARTIES OBJEKTAS**

1.1. Šalys susitaria sujungti savo pastangas siekti bendro tikslo – vykdyti vaikų dienos centrų veiklą, finansuojamą LR socialinės apsaugos ir darbo ministerijos lėšomis.

1.2. Jungtinė veikla bus vykdoma šioje Sutartyje nustatytomis sąlygomis.

1.3. Tikslui, nurodytam šios Sutarties 1.1 punkte, pasiekti Šalys įneša įnašus profesinėmis ir kitomis žiniomis, darbu, įgūdžiais.

**2. ŠALIŲ BENDRŲ REIKALŲ TVARKYMAS**

2.1. Šalių bendros veiklos einamuosius reikalus ir bendros veiklos apskaitą tvarkyti, taip pat atstovauti Partneriams santykiuose su trečiaisiais asmenimis pavedama Projekto vykdytojui.

2.2. Visus apmokėjimus už darbą, paslaugas vykdo Projekto vykdytojas. Kiekviena Šalis faktiškai patirtas išlaidas užregistruoja savo apskaitoje ir saugo išlaidas pagrindžiančių ir išlaidų apmokėjimą įrodančių dokumentų originalus, o kopijas pateikia Projekto vykdytojui.

2.3. Partneriai turi teisę susipažinti su bendrų reikalų tvarkymo dokumentais. Visi su projekto įgyvendinimu susiję dokumentai saugomi Projekto vykdytojo.

2.4. Partneriai Sutarties vykdymo metu privalo bendradarbiauti.

**3. ŠALIŲ TEISĖS IR PAREIGOS**

3.1. Projekto vykdytojas įsipareigoja vadovauti projektui, atstovauti Partneriams tvarkant bendrus reikalus pagal šią Sutartį. Projekto veiklos kiekvienos iš Šalių vykdomos pagal paraiškoje pateiktą veiklų aprašymą.

3.2. Projekto vykdytojas nedelsdamas informuoja apie įgaliotos ir atsakingos institucijų rekomendacijas, sprendimus, paklausimus dėl projekto įgyvendinimo.

3.2. Partneriai įsipareigoja dalytis savo turima patirtimi projekto įgyvendinimo metu, vykdyti jiems priskirtas veiklas bei informaciją apie įgyvendinamas veiklas publikuoti savo internetinėse svetainėse.

3.3. Šalys kartu įsipareigoja tinamai ir laiku atlikti visus veiksmus, reikalingus bendrai veiklai vykdyti. Ne rečiau kaip kas mėnesį rengiami Šalių susitikimai dėl projekto įgyvendinimo (derinami reikalingi projekto keitimai, vykdomas rezultatų monitoringas, aptariamos iškilusios problemos, kt.).

4. SUTARTIES ŠALIŲ ĮSIPAREIGOJIMAI

4.1. Plungės vyskupo Motiejaus Valančiaus pradinės mokyklos įsipareigojimai:

4.1.1. suteikti patalpas darbo dienomis nuo 13.00 iki 17.00 val. bei jas išlaikyti;

4.1.2. užtikrinti, kad vaikų dienos centre būtų sudarytos sąlygos šioms veikloms vykdyti: savanorių pritraukimas, sociokultūrinis ir kitoks vaikų ugdymas, vaiko teisių apsauga, integracija į šeimą, visuomeninis susijusių paslaugų (socialinių, higienos įpročių) formavimas, pagalba ruošiant pamokas;

4.1.3. būti atsakinga už savo regiono tikslinės (socialiai remtinų vaikų) grupės rinkimą, informacijos ir dokumentų pateikimą Projekto vykdytojui, organizuoti savanorišką veiklą.

4.2. VšĮ „Vaikų ugdymas“ įsipareigojimai:

4.2.1. organizuoti projekto veiklas ir jas viešinti;

4.2.2. atsakingai organizuoti personalo valdymo procesus;

4.2.3. administruoti projektą;

4.2.4. vykdyti prekių ir paslaugų pirkimus, susijusius su projekto veiklomis.

4.3. Plungės rajono savivaldybės administracijos įsipareigojimai:

4.3.1. viešinti projekto veiklas;

4.3.2. esant galimybėms, sudaryti tinkamas sąlygas projekto veiklos plėtrai.

**5. SUTARTIES GALIOJIMAS IR KEITIMAS**

5.1. Sutartis įsigalioja nuo jos pasirašymo dienos ir galioja 5 metus.

5.2. Ši sutartis gali būti nutraukiama:

5.2.1. Projekto vykdytojui vienašališkai atsisakius paramos sutarties, jei nebuvo išmokėta jokia paramos dalis arba jei grąžinamos sumokėtos paramos lėšos;

5.2.2. atsakingai institucijai priėmus sprendimą nutraukti paramos sutartį ir apie tai pranešus Projekto vykdytojui.

5.3. Ši sutartis gali būti keičiama:

5.3.1. pasikeitus bet kuriems duomenims, pateiktiems Jungtinės veiklos sutartyje;

5.3.2. Projekto vykdytojui pateikus motyvuotą prašymą (siūlymą) įgaliotai institucijai bei nurodžius pagrindžiančias aplinkybes.

**6. KONFIDENCIALUMAS**

6.1. Šalys įsipareigoja neatskleisti tretiesiems asmenims informacijos, gautos šios Sutarties vykdymo metu.

6.2. Šios Sutarties sąlygos viešai neskelbiamos be kitų visų Šalių sutikimo, išskyrus Europos Sąjungos bei Lietuvos Respublikos teisės aktuose nustatytus atvejus.

**7. BAIGIAMOSIOS NUOSTATOS**

7.1. Šalys atsako už Sutarties nevykdymą ar netinkamą vykdymą šios Sutarties ir Lietuvos Respublikos teisės aktų nustatyta tvarka.

7.2. Šalių ginčai, kilę vykdant šią Sutartį, sprendžiami derybų keliu. Nepavykus ginčo išspręsti per vieną mėnesį nuo pirmo pranešimo dėl ginčo išsiuntimo dienos, ginčai sprendžiami teismine tvarka Lietuvos Respublikos teisės aktų nustatyta tvarka.

**8. ŠALIŲ REKVIZITAI IR PARAŠAI**

|  |  |  |
| --- | --- | --- |
| Projekto vykdytojas: VšĮ „Vaikų ugdymas“Adresas: Vilniaus r. sav., Gilužių k., Slėnio g. 1-2Vadovė \_\_\_\_\_\_\_\_\_\_\_\_\_\_\_\_\_\_\_Dr. Sigita BurvytėA. V. | Projekto partneris: Plungės vyskupo Motiejaus Valančiaus pradinė mokyklaAdresas: A. Vaišvilos g. 33A, LT-90136 PlungėDirektorė \_\_\_\_\_\_\_\_\_\_\_\_\_\_\_\_\_\_Vida TurskytėA. V. | Projekto partneris: Plungės rajono savivaldybės administracijaAdresas: Vytauto g. 12, LT-90123 PlungėDirektorius \_\_\_\_\_\_\_\_\_\_\_\_\_\_\_\_\_\_\_\_\_\_Mindaugas KaunasA. V. |

PRITARTA

 Plungės rajono savivaldybės

 tarybos 2019 m. spalio 31 d.

 sprendimu Nr. T1-

JUNGTINĖS VEIKLOS (PARTNERYSTĖS) SUTARTIS

2019 m. .......................................... d.

Plungė

Mes, viešoji įstaiga „Vaikų ugdymas“ (toliau – Projekto vykdytojas**)**, atstovaujama vadovės Sigitos Burvytės, veikiančios pagal įstaigos nuostatus, Plungės Senamiesčio mokykla, atstovaujama direktoriaus Pauliaus Zakalskio, veikiančio pagal įstaigos nuostatus, ir Plungės rajono savivaldybės administracija, atstovaujama Administracijos direktoriaus Mindaugo Kauno, veikiančio pagal Plungės rajono savivaldybės tarybos 2019 m. lapkričio 31 d. įgaliojimą Nr. ........, (toliau – Partneriai), toliau kartu vadinami Šalimis, sudarėme šią Jungtinės veiklos sutartį (toliau – Sutartis) bendriems tikslams pasiekti.

**1. SUTARTIES OBJEKTAS**

1.1. Šalys susitaria sujungti savo pastangas siekti bendro tikslo – vykdyti vaikų dienos centrų veiklą, finansuojamą LR socialinės apsaugos ir darbo ministerijos lėšomis.

1.2. Jungtinė veikla bus vykdoma šioje Sutartyje nustatytomis sąlygomis.

1.3. Tikslui, nurodytam šios Sutarties 1.1 punkte, pasiekti Šalys įneša įnašus profesinėmis ir kitomis žiniomis, darbu, įgūdžiais.

**2. ŠALIŲ BENDRŲ REIKALŲ TVARKYMAS**

2.1. Šalių bendros veiklos einamuosius reikalus ir bendros veiklos apskaitą tvarkyti, taip pat atstovauti Partneriams santykiuose su trečiaisiais asmenimis pavedama Projekto vykdytojui.

2.2. Visus apmokėjimus už darbą, paslaugas vykdo Projekto vykdytojas. Kiekviena Šalis faktiškai patirtas išlaidas užregistruoja savo apskaitoje ir saugo išlaidas pagrindžiančių ir išlaidų apmokėjimą įrodančių dokumentų originalus, o kopijas pateikia Projekto vykdytojui.

2.3. Partneriai turi teisę susipažinti su bendrų reikalų tvarkymo dokumentais. Visi su projekto įgyvendinimu susiję dokumentai saugomi Projekto vykdytojo.

2.4. Partneriai Sutarties vykdymo metu privalo bendradarbiauti.

**3. ŠALIŲ TEISĖS IR PAREIGOS**

3.1. Projekto vykdytojas įsipareigoja vadovauti projektui, atstovauti Partneriams tvarkant bendrus reikalus pagal šią Sutartį. Projekto veiklos kiekvienos iš Šalių vykdomos pagal paraiškoje pateiktą veiklų aprašymą.

3.2. Projekto vykdytojas nedelsdamas informuoja apie įgaliotos ir atsakingos institucijų rekomendacijas, sprendimus, paklausimus dėl projekto įgyvendinimo.

3.2. Partneriai įsipareigoja dalytis savo turima patirtimi projekto įgyvendinimo metu, vykdyti jiems priskirtas veiklas bei informaciją apie įgyvendinamas veiklas publikuoti savo internetinėse svetainėse.

3.3. Šalys kartu įsipareigoja tinamai ir laiku atlikti visus veiksmus, reikalingus bendrai veiklai vykdyti. Ne rečiau kaip kas mėnesį rengiami Šalių susitikimai dėl projekto įgyvendinimo (derinami reikalingi projekto keitimai, vykdomas rezultatų monitoringas, aptariamos iškilusios problemos, kt.).

4. SUTARTIES ŠALIŲ ĮSIPAREIGOJIMAI

4.1. Plungės Senamiesčio mokyklos įsipareigojimai:

4.1.1. suteikti patalpas darbo dienomis nuo 13.00 iki 17.00 val. bei jas išlaikyti;

4.1.2. užtikrinti, kad vaikų dienos centre būtų sudarytos sąlygos šioms veikloms vykdyti: savanorių pritraukimas, sociokultūrinis ir kitoks vaikų ugdymas, vaiko teisių apsauga, integracija į šeimą, visuomeninis susijusių paslaugų (socialinių, higienos įpročių) formavimas, pagalba ruošiant pamokas;

4.1.3. būti atsakinga už savo regiono tikslinės (socialiai remtinų vaikų) grupės rinkimą, informacijos ir dokumentų pateikimą Projekto vykdytojui, organizuoti savanorišką veiklą.

4.2. VšĮ „Vaikų ugdymas“ įsipareigojimai:

4.2.1. organizuoti projekto veiklas ir jas viešinti;

4.2.2. atsakingai organizuoti personalo valdymo procesus;

4.2.3. administruoti projektą;

4.2.4. vykdyti prekių ir paslaugų pirkimus, susijusius su projekto veiklomis.

4.3. Plungės rajono savivaldybės administracijos įsipareigojimai:

4.3.1. viešinti projekto veiklas;

4.3.2. esant galimybėms, sudaryti tinkamas sąlygas projekto veiklos plėtrai.

**5. SUTARTIES GALIOJIMAS IR KEITIMAS**

5.1. Sutartis įsigalioja nuo jos pasirašymo dienos ir galioja 5 metus.

5.2. Ši sutartis gali būti nutraukiama:

5.2.1. Projekto vykdytojui vienašališkai atsisakius paramos sutarties, jei nebuvo išmokėta jokia paramos dalis arba jei grąžinamos sumokėtos paramos lėšos;

5.2.2. atsakingai institucijai priėmus sprendimą nutraukti paramos sutartį ir apie tai pranešus Projekto vykdytojui.

5.3. Ši sutartis gali būti keičiama:

5.3.1. pasikeitus bet kuriems duomenims, pateiktiems Jungtinės veiklos sutartyje;

5.3.2. Projekto vykdytojui pateikus motyvuotą prašymą (siūlymą) įgaliotai institucijai bei nurodžius pagrindžiančias aplinkybes.

**6. KONFIDENCIALUMAS**

6.1. Šalys įsipareigoja neatskleisti tretiesiems asmenims informacijos, gautos šios Sutarties vykdymo metu.

6.2. Šios Sutarties sąlygos viešai neskelbiamos be kitų visų Šalių sutikimo, išskyrus Europos Sąjungos bei Lietuvos Respublikos teisės aktuose nustatytus atvejus.

**7. BAIGIAMOSIOS NUOSTATOS**

7.1. Šalys atsako už Sutarties nevykdymą ar netinkamą vykdymą šios Sutarties ir Lietuvos Respublikos teisės aktų nustatyta tvarka.

7.2. Šalių ginčai, kilę vykdant šią Sutartį, sprendžiami derybų keliu. Nepavykus ginčo išspręsti per vieną mėnesį nuo pirmo pranešimo dėl ginčo išsiuntimo dienos, ginčai sprendžiami teismine tvarka Lietuvos Respublikos teisės aktų nustatyta tvarka.

**8. ŠALIŲ REKVIZITAI IR PARAŠAI**

|  |  |  |
| --- | --- | --- |
| Projekto vykdytojas: VšĮ „Vaikų ugdymas“Adresas: Vilniaus r. sav., Gilužių k., Slėnio g. 1-2Vadovė \_\_\_\_\_\_\_\_\_\_\_\_\_\_\_\_\_\_\_\_Dr. Sigita BurvytėA. V. | Projekto partneris: Plungės Senamiesčio mokyklaAdresas: Minijos g. 5, LT-90161 PlungėDirektorius \_\_\_\_\_\_\_\_\_\_\_\_\_\_\_\_\_\_\_\_\_Paulius ZakalskisA. V. | Projekto partneris: Plungės rajono savivaldybės administracijaAdresas: Vytauto g. 12, LT-90123 PlungėDirektorius \_\_\_\_\_\_\_\_\_\_\_\_\_\_\_\_\_\_\_\_\_\_\_\_Mindaugas KaunasA. V. |

Teisės aktų projektų numatomo teisinio

reguliavimo poveikio vertinimo rezultatų pateikimo tvarkos aprašo

priedas

**PLUNGĖS RAJONO SAVIVALDYBĖS ADMINISTRACIJOS ŠVIETIMO, KULTŪROS IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO jungtinės veiklos (partnerystės) sutartIMS“**  |
| 2019 m. spalio 15 d. |
| Plungė |

**1. Parengto teisės akto projekto tikslas –** sudaryti sąlygas pasirašyti Jungtinės veiklos (partnerystės) sutartis.

**2. Teisės akto projekto esmė**, **rengimo priežastys ir motyvai.**

Pasirašytos sutartys sudarys galimybę mokyklose, kurios yra vienos iš Sutarties šalių, organizuoti kokybišką vaikų užimtumą po pamokų, taip užtikrinant vaikų saugumą. Vykdoma veikla yra remiama iš LR socialinės apsaugos ir darbo ministerijos projektinės veiklos fondų.

 **3. Lėšų poreikis (jeigu teisės aktui įgyvendinti reikalingos lėšos**). Papildomų lėšų nereikės.

**4. Laukiami rezultatai.** Bus užtikrinta patyčių, smurto, psichoaktyvių medžiagų vartojimo prevencinė veikla savivaldybėje.

**5. Kita svarbi informacija.**

**6. Numatomo teisinio reguliavimo poveikio vertinimas**

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  | *nenumatomas* |
| *Finansams* |  | *nenumatomas* |
| *Socialinei aplinkai* | *Sudaromos galimybės teikti kokybiškas mokinių užimtumo paslaugas po pamokų*  | *nenumatomas* |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* | *Korupcijai įtakos neturės* | *nenumatomas* |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

VedėjasGintautas Rimeikis